ddrg/super_eurlex huggingface dataset:
(1)

Vtáčia chrípka je infekčným vírusovým ochorením hydiny a vtáctva spôsobujúcim úmrtnosť a poruchy, ktoré môžu rýchlo nadobudnúť epizootické rozmery a tak predstavovať vážne ohrozenie zdravia zvierat a za istých okolností aj zdravia ľudí. Existuje riziko, že pôvodca ochorenia by sa mohol rozšíriť na iné chovy, čím by sa výrazne znížila ziskovosť v oblasti chovu hydiny, ako aj na voľne žijúce vtáctvo a z jedného členského štátu do iných členských štátov a tretích krajín prostredníctvom medzinárodného obchodu so živými vtákmi a výrobkami z nich.
(2)

Členské štáty disponujú intervenčnými zásobami kukurice, mäkkej pšenice, jačmeňa a raže. S cieľom uspokojiť potreby trhov by sa zásoby obilnín členských štátov mali umiestniť na vnútorný trh. Na tento účel by sa mali otvoriť stále verejné súťaže na ďalší predaj obilnín v držbe intervenčných agentúr členských štátov na trhu Spoločenstva. Každá z nich by sa mala posudzovať ako samostatná verejná súťaž.
(8)

Okrem toho je s cieľom zabrániť šíreniu klasického moru ošípaných do iných oblastí Spoločenstva vhodné ustanoviť v tomto rozhodnutí zákaz odosielania čerstvého mäsa ošípaných a mäsových prípravkov a výrobkov pozostávajúcich z mäsa ošípaných alebo obsahujúcich takéto mäso z Bulharska. Takéto mäso ošípaných a výrobky a prípravky z mäsa ošípaných by mali byť označené osobitnými značkami, ktoré nemožno zameniť so zdravotnými značkami pre mäso ošípaných podľa nariadenia Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu ( 5 ) a s identifikačnou značkou podľa nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu ( 6 ). Je však vhodné, aby takéto prípravky z mäsa ošípaných a mäsové výrobky pozostávajúce z mäsa ošípaných alebo obsahujúce takéto mäso mohli byť odosielané do iných členských štátov, ak sa ošetria takým spôsobom, ktorým sa zničia všetky prítomné vírusy klasického moru ošípaných.
(4)

Zvyčajný systém náhrad by sa mal, pokiaľ je to možné, uplatniť na podobnom základe. Náhrada by sa preto mala platiť za obilie, ktoré spĺňa podmienky ustanovené v článku 23 ods. 2 zmluvy, použité pomerne za podmienok množstiev vyvážaných liehovín. Na ten účel by sa množstvá takého destilovaného obilia mali vynásobiť celkovým paušálnym indexom vypočítaným na základe vnútroštátnych štatistík poskytnutých príslušným členským štátom. Ako sa zdá, použitie pomeru medzi celkovými množstvami príslušných liehovín, ktoré sa vyviezli, a celkovými množstvami, ktoré sa predali, povoľuje spravodlivý a jednoduchý základ. Je potrebné definovať, čo sa myslí „celkovými vyvážanými množstvami“ a „celkovými predanými množstvami“. Na účel stanovenia množstva destilovaného obilia a indexu by sa mali vylúčiť množstvá podliehajúce aktívnemu zušľachťovaciemu styku.
(2)

Spoločnosť Valent BioSciences predložila 27. októbra 2004 orgánom Spojeného kráľovstva dokumentačný súbor údajov týkajúci sa účinnej látky aviglycín HCl so žiadosťou o jej zaradenie do prílohy I k smernici 91/414/EHS. Spoločnosť Syngenta AG predložila 13. decembra 2005 orgánom Rakúska dokumentačný súbor údajov týkajúci sa látky mandipropamid so žiadosťou o jej zaradenie do prílohy I k smernici 91/414/EHS. Spoločnosť Dow AgroSciences predložila 12. augusta 2005 orgánom Spojeného kráľovstva dokumentačný súbor údajov týkajúci sa látky meptyldinokap so žiadosťou o jej zaradenie do prílohy I k smernici 91/414/EHS.
(5)

Dostupné údaje a informácie o požiaroch v EÚ spôsobených deťmi hrajúcimi sa so zapaľovačmi potvrdili závažné riziko, ktoré zapaľovače predstavujú. Správa uverejnená Ministerstvom obchodu a priemyslu Spojeného kráľovstva vo februári 1997 pod názvom „European research – accidents caused by children under 5 playing with cigarette lighters and matches“ (Európsky výskum – nehody spôsobené deťmi vo veku menej ako 5 rokov hrajúcimi sa so zapaľovačmi cigariet a zápalkami) odhadla celkové počty približne na 1 200 požiarov, 260 zranení a 20 úmrtí v EÚ za rok 1997. Novšie informácie potvrdzujú, že značný počet vážnych nehôd vrátane úmrtí je v EÚ stále spôsobovaný deťmi hrajúcimi sa so zapaľovačmi, ktoré nie sú zabezpečené proti použitiu deťmi.
Import at a duty of EUR 98 per tonne of standard-quality raw sugar in accordance with Article 3(1) of Regulation (EC) No 1832/2006. Order No (order number to be inserted in accordance with Annex I)
(150)

Uvedené úvahy vedú k záveru, že v prípade skončenia opatrení by sa vývozy z príslušných krajín veľmi pravdepodobne vyskytli v značných objemoch a za ceny, ktoré podhodnotia ceny výrobného odvetvia Spoločenstva vzhľadom na ich deformované a umelo nízke výrobné náklady. To by so všetkou pravdepodobnosťou malo účinok na posilnenie trendu potláčania cien na trhu s očakávaným nepriaznivým dosahom na ekonomickú situáciu výrobného odvetvia Spoločenstva. Tým by sa najmä spomalilo finančné zotavenie sa, ktoré sa dosiahlo v roku 2004 a počas ORP, čo by malo za následok pravdepodobné opakovanie výskytu ujmy. Inými slovami, čím väčšou bude klesajúca tendencia trhových podmienok, tým silnejší cenový tlak možno očakávať od príslušných krajín s prihliadnutím na značný rozdiel v ich výrobných nákladoch a na ich voľné kapacity.
(8)

Viesť v účtovníctve zložky týkajúce sa množstiev, hodnôt a určitých priemerov je pre platobné agentúry povinné. Niektoré operácie alebo výdavky by však nemali byť za určitých okolností vzaté do úvahy, alebo by mali byť vzaté do úvahy podľa osobitných pravidiel. S cieľom zabrániť nezrovnalostiam v zaobchádzaní a s cieľom zabezpečiť ochranu finančných záujmov Spoločenstva sa musia upresniť tieto prípady a okolnosti, ako aj podrobné pravidlá ich zaúčtovania.
(3)

V rámci EGF by sa mala poskytovať špecifická jednorazová podpora na uľahčenie opätovného vstupu pracovníkov do zamestnania v oblastiach, sektoroch, na územiach alebo v regiónoch trhu práce, ktoré trpia šokom vyvolaným závažným narušením hospodárstva. EGF by mal podporovať podnikanie, a to napríklad prostredníctvom mikroúverov alebo vytváraním projektov spolupráce.
(9)

Na základe skúseností a silných stránok iniciatívy Spoločenstva URBAN ustanovenej článkom 20 ods. 1 písm. b) nariadenia Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch ( 5 ) by sa mal trvalo udržateľný mestský rozvoj posilniť prostredníctvom úplnej integrácie opatrení z tejto oblasti do operačných programov spolufinancovaných EFRR, pričom by sa mala osobitná pozornosť venovať iniciatívam miestneho rozvoja a zamestnanosti a ich potenciálu inovácie.
(6)

Povolenia na malý pohraničný styk by sa mali obyvateľom pohraničnej oblasti vydávať bez ohľadu na to, či podliehajú, alebo nepodliehajú vízovej povinnosti podľa nariadenia Rady (ES) č. 539/2001 z 15. marca 2001 uvádzajúceho zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov, a krajín, ktorých štátni príslušníci sú oslobodení od tejto povinnosti ( 3 ). Toto nariadenie by sa preto malo vykladať v spojení s nariadením Rady (ES) č. 1932/2006 ( 4 ), ktorým sa mení a dopĺňa nariadenie (ES) č. 539/2001, ktoré je zamerané na oslobodenie obyvateľov pohraničných oblastí, ktorí využívajú režim malého pohraničného styku, ustanovený týmto nariadením, od vízovej povinnosti. Toto nariadenie teda môže nadobudnúť účinnosť len súčasne s nadobudnutím účinnosti uvedeného meniaceho a dopĺňajúceho nariadenia.
4. Článok 4 sa nahrádza takto:

„Článok 4

Členské štáty oznámia Komisii elektronickou poštou tieto informácie:

c) Najneskôr v posledný deň každého mesiaca, celkové množstvá skutočne prepustené do voľného obehu v rámci tejto kvóty počas predchádzajúceho mesiaca, rozdelené podľa osemmiestneho kódu KN a podľa krajiny pôvodu. Pokiaľ počas tohto obdobia nedošlo k žiadnemu prepusteniu do voľného obehu, pošle sa oznámenie s obsahom ‚žiadne‘.“
(25)

Po uplynutí lehoty na podanie odporu v určitých výnimočných prípadoch by odporca mal byť oprávnený požiadať o preskúmanie európskeho platobného rozkazu. Preskúmanie vo výnimočných prípadoch by nemalo znamenať, že odporca má druhú možnosť namietať voči pohľadávke. Počas preskúmania by sa predmet pohľadávky nemal hodnotiť v rozsahu, ktorý nevyplýva z výnimočných okolností, ktorých sa odporca dovoláva. Iné výnimočné okolnosti by mohli zahŕňať situáciu, keď je európsky platobný rozkaz založený na falošných informáciách uvedených v tlačive návrhu.
(5)

Európsky úrad pre bezpečnosť potravín (ďalej len „úrad“) dospel vo svojom stanovisku z 19. apríla 2006 k záveru, že selenometionín nemá nepriaznivé účinky na zdravie zvierat, zdravie ľudí ani životné prostredie ( 3 ). Zároveň dospel k záveru, že selenometionín nepredstavuje žiadne iné riziko, z dôvodu ktorého by v súlade s článkom 5 ods. 2 nariadenia (ES) č. 1831/2003 nebolo možné udeliť povolenie. Podľa tohto stanoviska možno uvedený prípravok považovať za zdroj biologicky dostupného selénu, ktorý spĺňa kritériá výživovej doplnkovej látky pre všetky druhy zvierat. V stanovisku úradu sa odporúčajú vhodné opatrenia pre bezpečnosť používateľov. Úrad je toho názoru, že nie sú potrebné osobitné požiadavky na monitorovanie po uvedení prípravku na trh. Týmto stanoviskom sa zároveň potvrdzuje správa o metóde analýzy kŕmnej doplnkovej látky v krmive, predložená referenčným laboratóriom Spoločenstva zriadeným nariadením (ES) č. 1831/2003. Z posúdenia uvedeného prípravku vyplýva, že podmienky povolenia uvedené v článku 5 nariadenia (ES) č. 1831/2003 sú splnené. Vzhľadom na to by sa malo povoliť používanie uvedeného prípravku, ako je uvedené v prílohe k tomuto nariadeniu.
(ii)

umožnili identifikovať takéto vzostupné trendy v dostatočnom predstihu na to, aby sa mohli prijať opatrenia na zabránenie alebo v rámci možností aspoň zmiernenie environmentálne významných zhoršení kvality podzemných vôd. Ak je to možné, táto identifikácia sa prvýkrát vykoná do roku 2009, pričom sa do úvahy vezmú existujúce údaje v súvislosti so správou o identifikácii trendov v rámci prvého plánu manažmentu povodia uvedeného v článku 13 smernice 2000/60/ES, a potom aspoň každých šesť rokov;
(12)

Keďže cieľ akcie, ktorá sa má uskutočniť, a to poskytnutie prístupu do SIS II útvarom zodpovedným za vydávanie osvedčení o evidencii vozidiel v členských štátoch s cieľom uľahčiť im ich úlohy podľa smernice 1999/37/ES, nie je možné uspokojivo dosiahnuť na úrovni jednotlivých členských štátov, ale z dôvodov samotného charakteru SIS II ako spoločného informačného systému ho možno dosiahnuť len na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje toto nariadenie rámec nevyhnutný na dosiahnutie tohto cieľa.
SEVEN FOUR EIGHT AIR SERVICES LTD

Unknown

SVT
( *1 ) Osvedčenia, ktoré sa majú použiť na dovoz embryí získaných in vivo a vyprodukovaných in vitro zo Švajčiarska, sú stanovené v prílohe C k smernici 89/556/EHS s úpravami stanovenými v bode 2 kapitoly VI časti B dodatku 2 k prílohe 11 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, schválenej rozhodnutím Rady a Komisie 2002/309/ES, Euratom, pokiaľ ide o Dohodu o vedeckej a technickej spolupráci zo 4. apríla 2002 o uzavretí siedmich dohôd so Švajčiarskou konfederáciou. ( *2 ) Dočasný kód, ktorý nemá vplyv na konečný názov krajiny, ktorý bude priradený po ukončení rokovaní v súčasnosti prebiehajúcich na pôde Organizácie Spojených národov. ( *3 ) Pokiaľ ide o embryá získané in vivo, osvedčenie, ktoré sa má použiť na ich dovoz z Nového Zélandu, je stanovené v prílohe IV k rozhodnutiu Komisie 2003/56/ES z 24. januára 2003 o zdravotných osvedčeniach pre dovoz živých zvierat a živočíšnych produktov z Nového Zélandu (iba pre embryá odobraté na Novom Zélande), v súlade s Dohodou medzi Európskym spoločenstvom a Novým Zélandom týkajúcou sa sanitárnych opatrení uplatňujúcich sa na obchod so živými zvieratami a živočíšnymi produktmi, schválenou rozhodnutím Rady 97/132/ES. ( 1 ) V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu, odkazy na Spojené kráľovstvo nezahŕňajú na účely tejto prílohy Severné Írsko.
2.

Dzmitry Valerievich PAULICHENKA Dmitri Valerievich PAVLICHENKO (Dmitriy Valeriyevich PAVLICHENKO)

Дзмiтрый Валер'евiч ПАЎЛIЧЭНКА Дмитрий Валериевич ПАВЛИЧЕНКО

Funkcia(-e): bývalý veliteľ špeciálnej jednotky rýchleho nasadenia (SOBR) Dátum narodenia: 1966 Miesto narodenia: Vitebsko/Vicebsko, bývalý ZSSR (v súčasnosti Bielorusko) Adresa: Belarusian Association of Veterans of Special Forces of the Ministry of Internal Affairs „Honour“, 111 Mayakovskogo St., Minsk 220028, Belarus Pohlavie: muž

Kľúčová osoba v súvislosti s nevyriešeným zmiznutím Jurija Zacharenka, Viktora Gončara, Anatolija Krasovského a Dmitrija Zavadského v Bielorusku v rokoch 1999 – 2000. Bývalý veliteľ špeciálnej jednotky rýchleho nasadenia (SOBR) na ministerstve vnútra. Podnikateľ, veliteľ Združenia veteránov zo špeciálnych síl ministerstva vnútra.
(5)

Rezolúcia BR OSN č. 1737 (2006) stanovuje, že by sa mal zakázať aj vývoz niektorých ďalších položiek, ak sa zistí, že by prispievali k činnostiam v oblasti obohacovania uránu, prepracovávania alebo v oblasti ťažkej vody, alebo k vývoju nosičov jadrových zbraní alebo k činnostiam, v súvislosti s ktorými vyjadrila MAAE obavy; vývoz takýchto položiek by mal preto podliehať schváleniu zo strany príslušných orgánov členských štátov.
(5)

Vyšetrovacia misia bola vyslaná do Afganistanu medzi 27. novembrom a 14. decembrom 2006. Na základe svojich záverov z 11. decembra 2006 schválila Rada 12. februára 2007 koncepciu krízového riadenia (CMC) pre policajnú misiu EÚ v Afganistane v oblasti policajnej práce v spojení so širšou oblasťou právneho štátu a zhodla sa na tom, že misia poskytne pridanú hodnotu. Misia bude pracovať na afganských policajných zložkách v miestnej kompetencii, ktoré dodržiavajú ľudské práva a fungujú podľa zásad právneho štátu. Misia by mala nadviazať na súčasné úsilie v tejto oblasti a postupovať komplexným a strategickým spôsobom v súlade s koncepciou krízového riadenia. Mala by sa pri tom zaoberať otázkami, ako napríklad policajná reforma na centrálnej, regionálnej a provinčnej úrovni.
(5)

V skutočnosti sú problémy, s ktorými sa stretávajú hospodárske subjekty produkujúce porciované mäso a odrezky, rovnakej povahy ako problémy hospodárskych subjektov produkujúcich mleté mäso. Prijatie opatrení vzťahujúcich sa na odrezky, ktoré by boli podobné ako opatrenia pre mleté mäso, by umožnilo vyriešiť problémy, s ktorými sa tieto hospodárske subjekty stretávajú. Pokiaľ ide o porciované mäso, skúsenosti ukazujú, že zavedenie možnosti zostaviť skupinu z mäsa pochádzajúceho zo zvierat porazených na troch bitúnkoch a z trupov zvierat rozporciovaných v troch rozrábkarňach, pričom sa dohliadne na to, aby bola zaručená spätná sledovanosť, by stačilo na vyriešenie prevažnej časti existujúcich problémov.
Rybolov vlečnými sieťami mimo zóny do 21 míľ od faerskej pobrežnej línie. V období od 1. marca do 31. mája a od 1. októbra do 31. decembra tieto plavidlá môžu pôsobiť v oblasti medzi 61° 20′ s. š. a 62° 00′ s. š. a od 12 do 21 míľ od pobrežných línií.

70

BE: 0, DE: 10, FR: 40, UK: 20
(4)

Vývozné náhrady môžu byť stanovené v súlade s článkami 32 a 33 nariadenia (ES) č. 318/2006. Vývozy Spoločenstva do určitých blízkych miest určenia a tretích krajín, ktoré zaviedli pre výrobky zo Spoločenstva preferenčný dovozný režim, sú v súčasnosti v obzvlášť priaznivom konkurenčnom postavení. Náhrady za vývoz do týchto miest určenia by sa preto mali zrušiť. Vzhľadom na prepojenie medzi udeľovaním náhrad a ďalším predajom cukru na vývoz v držbe intervenčných agentúr by ďalší predaj na základe tohto nariadenia nemal byť určený na vývoz do týchto miest určenia.
2007D0683 — SK — 15.08.2008 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 18. októbra 2007, ktorým sa schvaľuje plán eradikácie klasického moru ošípaných u diviačej zveri v určitých oblastiach Maďarska [oznámené pod číslom K(2007) 5053] (Iba maďarské znenie je autentické) (2007/683/ES) (Ú. v. ES L 281, 25.10.2007, p.27)

Zmenené a doplnené:









▼B

ROZHODNUTIE KOMISIE

z 18. októbra 2007,

ktorým sa schvaľuje plán eradikácie klasického moru ošípaných u diviačej zveri v určitých oblastiach Maďarska

[oznámené pod číslom K(2007) 5053]

(Iba maďarské znenie je autentické)

(2007/683/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných ( 1 ), a najmä jej článok 16 ods. 1 druhý pododsek, keďže: (1) Smernicou 2001/89/ES sa zavádzajú minimálne opatrenia Spoločenstva na tlmenie klasického moru ošípaných. (2) V januári 2007 sa potvrdil výskyt klasického moru ošípaných u diviačej populácie v Maďarsku. (3) Vzhľadom na epidemiologickú situáciu predložilo Maďarsko Komisii 24. apríla 2007 v súlade so smernicou 2001/89/ES plán eradikácie klasického moru ošípaných u diviačej zveri v dotknutej oblasti Maďarska. (4) Komisia požiadala o úpravu tohto plánu. V súlade s tým 11. júla 2007 predložilo Maďarsko upravený plán. Zmenený a doplnený plán je v súlade so smernicou 2001/89/ES, a preto by sa mal schváliť. (5) Kvôli transparentnosti je potrebné v tomto rozhodnutí ustanoviť geografické oblasti Maďarska, v ktorých sa majú uskutočniť plány eradikácie. (6) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, keďže: PRIJALA TOTO ROZHODNUTIE:







Článok 1

Schvaľuje sa plán eradikácie klasického moru ošípaných u diviačej zveri v oblastiach uvedených v prílohe, ktorý predložilo Maďarsko 11. júla 2007.

Článok 2

Maďarsko uvedie do účinnosti zákony, iné právne predpisy a správne opatrenia na uskutočnenie plánu uvedeného v článku 1.

Článok 3

Toto rozhodnutie je určené Maďarskej republike.

▼M2









PRÍLOHA

Oblasti, kde sa má vykonávať plán eradikácie klasického moru ošípaných u diviačej zveri

Územie župy Nógrád a územie župy Pest nachádzajúce sa severne a východne od Dunaja, južne od hranice so Slovenskom, západne od hranice so župou Nógrád a severne od diaľnice E71, územie župy Heves nachádzajúce sa východne od hranice so župou Nógrád, južne a západne od hranice so župou Borsod-Abaúj-Zemplén a severne od diaľnice E71, a územie župy Borsod-Abaúj-Zemplén nachádzajúce sa južne od hranice so Slovenskom, východne od hranice so župou Heves, severne a západne od diaľnice E71, južne od cesty prvej triedy č. 37 (časť medzi diaľnicou E71 a cestou prvej triedy č. 26) a západne od cesty prvej triedy č. 26.
Bureau d'intervention et de restitution belgeRue de Trèves, 82B-1040 BruxellesTel.: (32-2) 287 24 78Fax: (32-2) 287 25 24e-mail: webmaster@birb.beinternetová stránka: www.birb.be

Direktoratet for FødevareErhvervNyropsgade 30DK-1780 KøbenhavnTel.: (45) 33 95 88 07Fax: (45) 33 95 80 34e-mail: mij@dffe.dk a pah@dffe.dkinternetová stránka: www.dffe.dk

Intervention Operations, OFI, Subsidies & Storage Division,Department of Agriculture & FoodJohnstown Castle Estate, County WexfordTel.: 353 53 91 63400Fax: 353 53 91 42843internetová stránka: www.agriculture.gov.ie

Elláda

—

—

—

—
c. šírka od 10 do 20 mm.

c. meracie systémy so všetkými týmito vlastnosťami:

I.2A.029

ex 2B350* (2B350.a.1-7, ex 2B350.b.1-7, 2B350.c.1-7, ex 2B350.d.1-8, ex 2B350.e.1-8, 2B350.f, ex 2B350.g.1-7, ex 2B350.h.1-7, ex 2B350.i.1-10 a 2B350.j)
(27)

Spôsob, akým má poskytovateľ platobných služieb poskytovať požadované informácie užívateľovi platobných služieb, by mal zohľadňovať potreby užívateľa, ako aj praktické technické aspekty a efektívne vynakladanie nákladov v závislosti od situácie v súvislosti s podmienkami dohodnutými v príslušnej zmluve o poskytovaní platobných služieb. Táto smernica by teda mala rozlišovať medzi dvoma spôsobmi, akými má poskytovateľ platobných služieb poskytovať informácie: buď by sa informácie mali poskytovať, t. j. poskytovateľ platobných služieb by ich mal aktívne oznamovať v príslušnom čase, ako sa to vyžaduje v tejto smernici, bez toho, aby ich užívateľ platobných služieb musel požadovať, alebo by sa mali informácie sprístupniť užívateľovi platobných služieb pri zohľadnení každej jeho žiadosti o poskytnutie ďalších informácií. V tomto druhom prípade by mal užívateľ platobných služieb vyvinúť určitú iniciatívu, aby tieto informácie získal, napríklad si ich výslovne vyžiadať od poskytovateľa platobných služieb, prihlásiť sa do emailovej schránky svojho bankového účtu alebo vložiť bankovú kartu do prístroja na vydávanie výpisov z účtu. Na tieto účely by mal poskytovateľ platobných služieb zabezpečiť možnosť prístupu k informáciám a dostupnosť informácií pre užívateľa platobných služieb.
(36)

Vzhľadom na uvedenú skutočnosť sú dumpingové rozpätia s konečnou platnosťou vyjadrené ako percento CIF ceny na hranici Spoločenstva pri nezaplatenom cle takéto: Foshan City Gaoming Lihe Daily Necessities Co. Ltd., Foshan 34,9 % Guangzhou Power Team Houseware Co. Ltd., Guangzhou 36,5 % Since Hardware (Guangzhou) Co. Ltd., Guangzhou 0 % Foshan Shunde Yongjian Housewares and Hardware Co. Ltd., Foshan 18,1 % Zhejiang Harmonic Hardware Products Co. Ltd., Guzhou 26,5 % všetky ostatné spoločnosti 38,1 %.
(1)

Ak členské štáty povolia uvedenie železničných koľajových vozidiel do prevádzky, musia zabezpečiť, aby každé vozidlo malo pridelený identifikačný kód. Tento kód by sa mal potom zadať do národného registra vozidiel (ďalej len „NRV“). Tento register musí byť dostupný oprávneným zástupcom príslušných orgánov a zainteresovaným stranám na konzultáciu. Rôzne národné registre by mali byť konzistentné z hľadiska obsahu údajov a formátovania údajov. To si vyžaduje, aby boli vytvorené na základe spoločných prevádzkových a technických špecifikácií.
(1)

V nariadení (ES) č. 999/2001 sa stanovujú pravidlá prevencie, kontroly a eradikácie prenosných spongiformných encefalopatií (PSE) u zvierat. Podľa článku 1 daného nariadenia sa toto nariadenie vzťahuje na produkciu a uvádzanie na trh živých zvierat a výrobkov živočíšneho pôvodu. Na tento účel sa má určiť štatút členských štátov, tretích krajín alebo ich regiónov („krajín alebo oblastí“), a to ich zaradením do jednej z troch kategórií podľa rizika bovinnej spongiformnej encefalopatie (BSE), tak ako sa to stanovuje v článku 5 ods. 1 uvedeného nariadenia.
(9)

Vzhľadom na to, že objem investícií do prioritných projektov v oblasti TEN-T sa odhaduje na úrovni okolo 250 miliárd EUR a že finančná referenčná suma EÚ na dopravu na roky 2007 – 2013 v objeme 8 013 miliónov EUR tvorí len nepatrnú časť potrebného rozpočtu na dokončenie prioritných projektov, by Komisia mala v spolupráci s európskymi koordinátormi tam, kde budú vymenovaní, uskutočniť akcie na podporu a koordináciu úsilia členských štátov zameraného na financovanie a dokončenie plánovaných TEN-T v súlade s ustanoveným harmonogramom. Komisia by mala vykonať ustanovenia vzťahujúce sa na európskych koordinátorov uvedených v rozhodnutí č. 1692/96/ES. Spolu s členskými štátmi by mala tiež preskúmať a pokúsiť sa vyriešiť dlhodobý finančný problém budovania a prevádzky celej TEN-T, pričom by mala vziať do úvahy, že obdobie výstavby zahrnie minimálne dve sedemročné rozpočtové obdobia a očakávaná životnosť novej infraštruktúry je najmenej storočie.
(11)

Keďže cieľ tohto nariadenia, a to stanovenie spoločných pravidiel poskytovania základných informácií o PKS, ich výpočtu a zverejňovania nie je možné uspokojivo dosiahnuť na úrovni jednotlivých členských štátov, ale je možné ich lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie tohto cieľa.